ગઈકાલે એમ્સમાં ગંગાનાં પાણી ઉપર નોન પ્યોરિફાઈંગ પ્રોપર્ટીઝ પર વર્કશોપ કરવામાં અાવ્યું. વર્કશોપ દરમિયાન તમામ સાયન્સટિક્સે કહ્યું કે અત્યાર સુધી ગંગાની ઉપર થયેલા રિસર્ચથી એ વાત સાબિત થઈ ચૂકી છે કે તેમાં બેક્ટેરિયોફાઝ મળે છે. બેક્ટેરિયોફાઝ એક પ્રકારનો વાઈરસ છે જે બેક્ટેરિયાને બનવા દેતો નથી. રિસર્ચમાં જાણવા મળ્યું છે કે માત્ર ગંગા નદીમાં જ સૌથી વધુ બેક્ટેરિયોફાઝ મળી અાવે છે. વર્કશોપમાં સામેલ વૈજ્ઞાનિકોઅે જણાવ્યું કે ગંગાના પાણીમાં મેડિકલ પ્રોપર્ટીઝને સાબિત કરવા માટે રિસર્ચની જરૂર છે જેથી બેક્ટેરિયા વિરુદ્ધ થઈ રહેલા એન્ટિબાયોટિક્સના ઉપયોગને યોગ્ય બનાવીને એન્ટિબાયોટિક્સની પોલિસીમાં બદલાવ લાવી શકાય.